text: Familie: Tyveknægte stjal vores hund
  18 marts 2015 kl. 19.07
  En ni-årig cockerspaniel er forsvundet under et indbrud i Fredericia. Familien frygter alt.
  Familien Green havde indbrud i deres villa i Fredericia tirsdag. 
  Tyve var brudt ind, og i entreen var der tydelige spor efter kamp mellem familiens ni år gamle cockerspaniel Molly og tyven eller tyvene, skriver frdb.dk.
  - Vi har ikke bestilt andet end at lede efter hende, men indtil videre uden resultat, siger Jens Green til avisen.
  - Det er slemt ikke at vide, hvad er sket med hende. Vi frygter det værste, men håber det bedste, siger Jens Green.
  Familien frygter bl.a., at hunden er blevet kvæstet af tyvene, og at de har taget den med sig.
  Ved du noget, hører politiet gerne fra dig på tlf. 114.
  Artikel i frdb.dk
  